आजदेखि नयाँ वर्ष पदार्पण भई एउटा नयाँ बिहानी र शुभकामनाको प्रतिक भएर उदाएकोले मानिसको मनलाई प्रफुल्लित बनाएको छ। नयाँ वर्षको आगमनसँगै नेपालीको घर–आँगन मैत्री, प्रेम, सद्भावनाका सुगन्धले भरिपूर्ण रहने अपेक्षा प्रत्येक व्यक्तिले आदान–प्रदान गर्ने शुभकामना सन्देशहरुमा पाइन्छन्। त्यसैले आजको दिनलाई मंगलमय दिनको रुपमा आत्मसात् गरी नववर्षको स्वागत गर्ने संस्कार विद्यमान रहिआएको छ।
